**Lietuvoje gyvena nepilnamečio užsieniečio tėvai ar vienas iš jų arba vieno iš jų, globojančio nepilnametį užsienietį, sutuoktinis, kuris yra LR pilietis arba turi leidimą gyventi (UTPĮ 43 str. 1 d. 2 p.)**

**Leidimo laikinai gyventi išdavimo pagrindas:**

**** nepilnametis užsienietis atvykstapas vieną iš tėvų, kuris turi leidimą nuolat gyventi;

 nepilnametis užsienietis atvyksta pas vieno iš tėvų, globojančio užsienietį, sutuoktinį, kuris yra Lietuvos Respublikos pilietis ar turi leidimą nuolat gyventi;

**** nepilnametis užsienietis atvyksta pas vieną iš tėvų arba pas vieno iš tėvų, globojančio nepilnametį užsienietį, sutuoktinį, kuris **pragyveno Lietuvos Respublikoje pastaruosius 2 metus, turi ne mažiau kaip vienus metus galiojantį leidimą laikinai gyventi ir turi pagrįstas perspektyvas įgyti teisę nuolat gyventi Lietuvos Respublikoje** (t. y. jis turi pagrindą gyventi Lietuvos Respublikoje be pertraukos 5 metus, nes jis yra Lietuvoje gyvenančio Lietuvos Respublikos piliečio arba užsieniečio, turinčio leidimą nuolat gyventi, šeimos narys arba jis yra Lietuvos religinės bendruomenės ar bendrijos dvasininkas, arba ***jis ne trumpiau kaip 3 metus nepertraukiamai visą darbo laiką dirbo pagal darbo sutartį ne daugiau kaip pas du darbdavius***);

**** nepilnametis užsienietis atvyksta pas vieną iš tėvų arba pas vieno iš tėvų, globojančio nepilnametį užsienietį, sutuoktinį, kuris kreipiasi dėl leidimo laikinai gyventi arba turi leidimą laikinai gyventi:

* ***kaip lietuvių kilmės ar turintis teisę atkurti LR pilietybę asmuo***;arba
* ***kaip aukštos profesinės kvalifikacijos darbuotojas***;arba
* ***kaip startuolis***;arba
* ***kaip verslininkas***;arba
* ***kaip dėstytojas ar tyrėjas***;arba
* ***kaip perkeliamas įmonės viduje***;arba
* ***kaip atvykstantis pagal Investicijų įstatymą***;arba
* ***kaip Australijos, Japonijos, Jungtinės Karalystės, JAV, Kanados, N. Zelandijos, Pietų Korėjos pilietis, kuris ketina dirbti ar užsiimti kita teisėta veikla Lietuvoje***;

**** nepilnametis užsienietis atvyksta pas vieną iš tėvų arba pas vieno iš tėvų, globojančio nepilnametį užsienietį, sutuoktinį, kuris kreipiasi dėl leidimo laikinai gyventi arba turi leidimą laikinai gyventi ***kaip kitoje ES valstybėje narėje įgijęs ilgalaikio gyventojo statusą****,* taip pat ***toje valstybėje, kurioje jis įgijo ilgalaikio gyventojo statusą, nepilnametis užsienietis jau buvo jo šeimos nariu ir turi tai patvirtinantį dokumentą***;

**** nepilnametis užsienietis atvyksta pas vieną iš tėvų arba pas vieno iš tėvų, globojančio nepilnametį užsienietį, sutuoktinį, kuris kreipiasi dėl leidimo laikinai gyventi arba turi leidimą laikinai gyventi, išduotą studijų pagrindu, ir studijuoja ***magistrantūroje arba doktorantūroje***;

**** nepilnametis užsienietis atvyksta pas vieną iš tėvų arba pas vieno iš tėvų, globojančio nepilnametį užsienietį, sutuoktinį, kuris kreipiasi dėl leidimo laikinai gyventi išdavimo tuo pagrindu, kad ***yra Lietuvoje užbaigęs magistrantūros arba doktorantūros studijas arba mokslinius tyrimus ir eksperimentinės plėtros darbus***;

**** nepilnamečio užsieniečio ***abu tėvai*** kreipiasi dėl leidimo laikinai gyventi išdavimo arba turi leidimą laikinai gyventi;

**** nepilnamečio užsieniečio ***vienas iš tėvų, kuriam nustatyta jūsų globa (pateiktas tai patvirtinantis dokumentas)***, kreipiasi dėl leidimo laikinai gyventi išdavimo arba turi leidimą laikinai gyventi;

**** nepilnamečio užsieniečio ***turimas*** ***vienintelis iš tėvų*** kreipiasi dėl leidimo laikinai gyventi išdavimo arba turi leidimą laikinai gyventi;

**** užsieniečio, turinčio leidimą laikinai gyventi, gyvenimo Lietuvos Respublikoje laikotarpiu ***gimė vaikas***, ir jis per 3 mėnesius nuo vaiko gimimo dienos kreipiasi dėl leidimo laikinai gyventi vaikui išdavimo.

**Pateikiami dokumentai:**

**** [**nustatytos formos prašymas išduoti leidimą laikinai gyventi Lietuvos Respublikoje**](http://www.migracija.lt/l.php?tmpl_into%5b0%5d=index&tmpl_name%5b0%5d=m_site_index178&tmpl_into%5b1%5d=middle&tmpl_id%5b1%5d=2052)**.** Prašymas pateikiamas per Lietuvos migracijos informacinę sistemą (MIGRIS);

** galiojantis kelionės dokumentas (pasas);**

** šeiminius ryšius patvirtinantys dokumentai\*, *jeigu Gyventojų registre nėra duomenų apie šeiminius ryšius*;**

** *kai nepilnametis užsienietis atvyksta pas jį globojantį vieno iš tėvų sutuoktinį*,**

* **santuoką patvirtinantis dokumentas\*, *jeigu Gyventojų registre nėra duomenų apie santuokos sudarymą*;**

**** **[dokumentas, patvirtinantis, kad nepilnametis užsienietis turi pakankamai lėšų,](http://www.migracija.lt/l.php?tmpl_into%5b0%5d=index&tmpl_name%5b0%5d=m_site_index178&tmpl_into%5b1%5d=middle&tmpl_id%5b1%5d=1195)** [**kurių pakanka pragyventi Lietuvos Respublikoje**](http://www.migracija.lt/l.php?tmpl_into%5b0%5d=index&tmpl_name%5b0%5d=m_site_index178&tmpl_into%5b1%5d=middle&tmpl_id%5b1%5d=1195)**,** **pvz., vieno iš tėvų arba vieno iš tėvų, globojančio nepilnametį užsienietį, sutuoktinio** **įsipareigojimas užtikrinti nepilnamečio užsieniečo pakankamas pragyvenimo lėšas Lietuvos Respublikoje ir jų (jo) *banko išduota pažyma apie turimas lėšas*\* ar *darbo sutartis*. Įsipareigojančio asmens parašas turi būti patvirtintas notaro arba Migracijos departamento darbuotojo, kai šis asmuo atvyksta į  Migracijos departamentą. Pragyvenimo lėšų dydis yra 0,5 minimalios mėnesinės algos per mėnesį. Lėšų turi pakakti visam prašomo leidimo laikinai gyventi galiojimo laikotarpiui** **arba bent vieneriems metams.**

*Šio dokumento pateikti nereikia užsieniečio, kuriam suteiktas prieglobstis LR, šeimos nariui, kuris kreipėsi dėl leidimo laikinai gyventi išdavimo per 6 mėnesius nuo prieglobsčio LR suteikimo,* *taip pat užsieniečio, kuriam leidimas laikinai gyventi išduotas kaip turinčiam teisę atkurti LR pilietybę ar lietuvių kilmės asmeniui, šeimos nariui*;

**** **užsieniečio *pasižadėjimas (patvirtinimas) pildant prašymą per MIGRIS*, kad deklaruos savo gyvenamąją vietą gyvenamojoje patalpoje.**

*Patvirtinti nereikia užsieniečio, kuriam suteiktas prieglobstis LR, šeimos nariui, kuris kreipėsi dėl leidimo laikinai gyventi išdavimo per 6 mėnesius nuo prieglobsčio LR suteikimo, taip pat užsieniečio, kuriam leidimas laikinai gyventi išduotas kaip turinčiam teisę atkurti LR pilietybę ar lietuvių kilmės asmeniui, šeimos nariui*;

** *kai užsienietis yra vyresnis negu 14 metų*,**

* **užsienio valstybės (-ių), kurioje (-iose) iki atvykimo į Lietuvos Respubliką užsienietis gyveno arba šiuo metu gyvena pastaruosius 2 metus (išskyrus atvejus, kai gyvenimas užsienio valstybėje truko trumpiau negu 6 mėnesius per 12 mėnesių laikotarpį), kompetentingos (-ų) institucijos (-ų) išduota (-os) pažyma (-os), patvirtinanti (-čios), kad šioje (šiose) valstybėje (-ėse) jis nebuvo (buvo) teistas, (teistumo pažyma), kuri turi būti išduota *ne anksčiau kaip prieš 6 mėnesius* iki prašymo išduoti leidimą laikinai gyventi priėmimo dienos. Jei užsienietis buvo teistas, teistumo pažymoje turi būti nurodyta, kada ir už kokią nusikalstamą veiką užsienietis buvo nuteistas, kokia jam buvo paskirta bausmė ir ar ji atlikta\*\*;**

**** ***kai vyresnis negu 14 metų užsienietis yra užsieniečio – aukštos profesinės kvalifikacijos darbuotojo arba Australijos, Japonijos, JAV, Jungtinės Karalystės, Kanados, Naujosios Zelandijos ar Pietų Korėjos piliečio,*** ***arba užsieniečio, atvykstančio pagal stambaus projekto investicijų sutartį, – šeimos narys:***

* **užsieniečio patvirtinimas pildant prašymą per MIGRIS, kad jis užsienio valstybėje (-ėse), kurioje (-iose) iki atvykimo į Lietuvos Respubliką jis gyveno arba šiuo metu gyvena pastaruosius 2 metus, *nebuvo teistas*;**

**arba**

* ***jei buvo teistas*, užsienio valstybės kompetentingos institucijos išduota galiojanti teistumo pažyma, kuri turi būti išduota ne anksčiau kaip prieš 6 mėnesius iki prašymo išduoti leidimą laikinai gyventi priėmimo dienos. Teistumo pažymoje turi būti nurodyta, kada ir už kokią nusikalstamą veiką užsienietis buvo nuteistas, kokia jam buvo paskirta bausmė ir ar ji atlikta\*\*;**

**** **sveikatos draudimas, kuris garantuoja būtinosios medicinos pagalbos išlaidų ir išlaidų, galinčių atsirasti dėl užsieniečio grąžinimo į užsienio valstybę dėl sveikatos priežasčių (transportavimo, įskaitant asmens sveikatos priežiūros specialisto (specialistų) palydą), apmokėjimą ir galioja visą užsieniečio buvimo ar gyvenimo Lietuvos Respublikoje laikotarpį arba bent vienerius metus\*.**

**Sveikatos draudimą užsienietis gali pateikti savo pasirinkimu:**

* **pildydamas prašymą MIGRIS;**
* **atėjęs rezervuotu laiku į Migracijos departamentą pateikti dokumentų ir biometrinių duomenų.**

**DĖMESIO! Sveikatos draudimą patvirtinančio dokumento pateikti nereikia:**

* **jeigu vienas iš nepilnamečio užsieniečio tėvų, turi leidimą nuolat gyventi;**
* **jeigu nepilnametis užsienietis atvyksta pas vieną iš tėvų arba pas vieno iš tėvų, globojančio nepilnametį užsienietį, sutuoktinį, kuris kreipiasi dėl leidimo laikinai gyventi arba turi leidimą laikinai gyventi kaip lietuvių kilmės ar turintis teisę atkurti LR pilietybę asmuo;**
* **jeigu vienas iš nepilnamečio užsieniečio tėvų, turi leidimą laikinai gyventi ir dirba Lietuvoje arba dirbo Lietuvoje ne trumpiau kaip 6 mėnesius ir yra įsiregistravęs Užimtumo kaip bedarbis.**

** *kai už vyresnį negu 16 metų užsienietį valstybės rinkliavą sumokėjo kitas asmuo*: sumokėtos valstybės rinkliavos mokamojo pavedimo išplėstinė forma, kurioje nurodyta užsieniečio, už kurį atliktas mokėjimas, vardas (-ai), pavardė (-ės) ir asmens kodas ar gimimo data.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Pastaba. Atvykus rezervuotu laiku į Migracijos departamentą užsieniečio buvimas Lietuvoje turi būti teisėtas.**

**\*Užsienyje išduoti dokumentai turi būti išversti į lietuvių kalbą, o vertimai – patvirtinti vertimo iš vienos kalbos į kitą paliudijimo teisę turinčio asmens ar institucijos. Šeiminius ryšius patvirtinantys dokumentai, santuokos sudarymą patvirtinantis dokumentas, banko pažyma ir sveikatos draudimą patvirtinantis dokumentas gali būti pateikti surašyti originalia anglų kalba arba gali būti pateiktas kita kalba surašyto šių dokumentų vertimas į anglų kalbą, patvirtintas vertimo iš vienos kalbos į kitą paliudijimo teisę turinčio asmens ar institucijos.**

**Šeiminius ryšius patvirtinantys dokumentai ir santuokos sudarymą patvirtinantis dokumentas turi būti legalizuoti arba patvirtinti pažyma (*Apostille*) Vyriausybės nustatyta tvarka, išskyrus šiuos dokumentus, išduotus:**

* **Ukrainoje, Rusijoje ar Moldovoje;**
* **pagal 1976 m. rugsėjo 8 d. Vienos konvencijos dėl išrašų iš civilinės būklės aktų įrašų išdavimo įvairiomis kalbomis patvirtintą formą Bosnijoje ir Hercegovinoje, Juodkalnijoje, Serbijoje, Šiaurės Makedonijoje, Šveicarijoje, Turkijoje ar Žaliajame Kyšulyje;**
* **Europos Sąjungos valstybėje.**

**\*\*\*****Teistumo pažyma, kurioje nurodyta, kad užsienietis nebuvo teistas, gali būti pateikta surašyta originalia anglų kalba arba gali būti pateiktas kita kalba surašyto šio dokumento vertimas į anglų kalbą, patvirtintas vertimo iš vienos kalbos į kitą paliudijimo teisę turinčio asmens ar institucijos.**

**Teistumo pažyma, kuri nėra surašyta originalia anglų kalba arba kurioje nurodyta, kada ir už kokią nusikalstamą veiką užsienietis buvo nuteistas, kokia jam buvo paskirta bausmė ir ar ji atlikta, turi būti išversta į lietuvių kalbą, o vertimas – patvirtintas vertimo iš vienos kalbos į kitą paliudijimo teisę turinčio asmens ar institucijos.**

**Teistumo pažyma turi būti legalizuota arba patvirtinta pažyma (*Apostille*) Vyriausybės nustatyta tvarka, išskyrus teistumą pažymą, išduotą:**

* **Ukrainoje, Rusijoje, Estijoje, Latvijoje ar Moldovoje;**
* **Lietuvos Respublikoje reziduojančios užsienio valstybės diplomatinės atstovybės ar konsulinės įstaigos;**
* **užsienio valstybės diplomatinės atstovybės ar konsulinės įstaigos, reziduojančio užsienyje ir akredituotos, be kitos šalies, taip pat ir Lietuvos Respublikai.**